## Suomen Pöytätennisliitto ry Pöytäkirja

LIITTOHALLITUKSEN KOKOUS

11.1.2018 kello 17.00

Paikka: Ruskeasuo

Läsnä: Esko Heikkinen, Sonja Grefberg (poistui klo 18), Riku Anttila, Matti Kurvinen (poistui klo 18:10), Hannu Sihvo, Kimmo Arenius, Kimmo Pihkala, Teemu Oinas, Måns Holmberg (poistui klo 18), Pasi Valasti, Jyrki Nummenmaa, Mika Räsänen

1. Kokouksen avaus

* Liiton puheenjohtaja avasi kokouksen 17:06

1. Kokouksen laillisuus

* ­ Kokous todettiin päätösvaltaiseksi

1. Esityslistan hyväksyminen

* Esityslistaan lisättiin muihin asioihin liiton 80v. juhlat

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien tilannekatsaus

* Työvaliokunta
* Työvaliokunnasta Esko Heikkinen ja Mika Räsänen ovat käyneet läpi alustavaa vuoden 2017 tuloslaskelmaa sekä työntekijöiden työtehtäviä
* Suunnitteilla on firmoihin kohdennettu ”hr-projekti”, jossa pöytätennistä pyritään saada enemmän työpaikkojen liikuttajaksi
* IT-valiokunta
* Jyrki Nummenmaa on käynyt läpi liiton ottelutietokannan softaa ja sitä yritetään kehittää ja saada toimivammaksi.
* PT Welhon kehittämistä jatketaan, pyritään saaman ohjelma paremmin soveltuvaksi kaikkien kisajärjestäjien käyttöön.
* Seuravaliokunta
* Olosuhdekysely lähetetään seuroille
* Sääntövaliokunta:
* Asko Rasinen on tehnyt tuomaritoiminnan kehittämiselle oman budjetin, joka on suuruudeltaan 2000€.
* NR-koulutus järjestetään Helsingissä 12-14.1
* Kilpailuvaliokunta:
* Kilpailutoiminta oli vuonna 2017 edelleen kasvussa. Ruskeasuolle toivotaan lisää kisoja/järjestäjiä
* 13- ja 15- vuotiaiden SM-kilpailulle ei ole järjestäjää. Valiokunta etsii vielä kisasta kiinnostunutta seuraa ja mikäli sitä ei löydy, liitto hoitaa kisan vetämisen.
* Naisten TOP-8 turnaukselle etsitään vielä sopivaa ajankohtaa kalenterista
* Henkilökohtaisen SM-kilpailun järjestää MBF, kutsu on julkaistu liiton sivuilla
* Ensi kauden kalenterin suunnittelu aloitetaan mahdollisimman pian
* Muutama ulkomailla pelaava suomalainen ei ole pelannut otteluita kotimaassa syksyn aikana ja he tippuisivat näin kokonaan pois rating-listalta. Näiden pelaajien sijoitukset on päätetty säilyttää listalla ennallaan.
* Veteraanivaliokunta:
* Veteraanien SM-kisat järjestetään Tampereella 27-28.1
* Huippu-urheiluvaliokunta:
* Anna Kirichenko pääsi mukaan U21 EM-kisoihin, jotka järjestetään Minskissä 8-11.3. Kisoihin otetaan mukaan 56 mies- ja naispelaajaa. Johanna Schüpbach lähtee kisaan valmentajaksi.
* Uudella ITTF:n rankingilla suomalaisten sijoitukset ovat nousseet, Benedek Olah on listan sijalla 91 ja Anna Kirichenko sijalla 159
* Suomen naiset ovat MM-kisojen varasijalla. Kisoihin pääseminen selviää helmikuun aikana.
* EM-kisojen ensimmäisen vaiheen karsintaottelut alkavat helmikuussa. Miehet kohtaavat 27.2 kotona Skotlannin, naiset samana päivänä vierasottelussa Liettuan. 27.3 Miehillä on vieraspeli Sveitsiä vastaan ja naisilla on vieraspeli Islannissa mutta on mahdollista että Islanti vetäytyy karsinnasta.
* Benedek Olah osallistuu Unkarin avoimiin, jotka alkavat 16.1.
* Nuorten Olympiakarsinnat jatkuvat Tsekeissä helmikuun 12-13. päivä. Alex Naumi ja Annika Lundström osallistuvat turnaukseen, jonka jälkeen he pelaavat Tsekkien junioriavointen kaksinpelit, jotka alkavat heti Olympiakarsintojen jälkeen samassa paikassa. Mattias Bergkvist lähtee valmentajaksi.
* Ruotsin junioriavoimiin sekä Safir International- kilpailuun 21-25.2 on lähdössä alustavan suunnitelman mukaan isompi määrä junioripelaajia
* Matias ja Rasmus Vesalainen sekä Aleksi Räsänen osallistuvat 1-3.2 Unkarissa järjestettävään nuorempien pelaajien junioriturnaukseen
* Senioreiden NETU järjestetään toukokuussa Virossa
* Ruskeasuon treeneihin on suunnitteilla pieniä muutoksia, joilla pyritään tehostamaan junioreiden harjoittelua
* Paravaliokunta kokoontuu 25.1. Kokouksessa päätetään valiokunnan puheenjohtaja sekä jäsenet.

1. Finlandia Open, jälkiselvittelyt ja 2018 kilpailu

* Kilpailuiden järjestelyt sujuivat erittäin hyvin.
* Kilpailun tulos oli aikaisempia vuosia pienempi, johtuen pienemmästä osanottajamäärästä. Kisaa ei saatu yrityksistä huolimatta ITTF:n kilpailukalenteriin, joka todennäköisesti osaltaan aiheutti osanottajamäärän tippumisen. Lisäksi muutamissa maissa oli päällekkäisiä tapahtumia samaan aikaan. ITTF:n uuden rankinsysteemin ei odoteta vaikuttavan kisaan kovin suuresti, mutta tämä selviää lopullisesti vasta vuoden 2018 kilpailun järjestämisen jälkeen.
* Vuoden 2018 kilpailu järjestetään alustavan suunnitelman mukaan 6-9.12, päivämäärä vahvistuu Kisakallion kanssa käytyjen neuvotteluiden jälkeen.

1. Vuoden 2017 tilinpäätös

* Esiteltiin alustava tilinpäätös, joka on -7814,54€.
* Vuoden 2017 budjetoitu tulos oli -17800, joten tuloslaskelmaa voidaan pitää kohtalaisena.

1. Pöytätennislehden päätoimittaja

* Jarmo Siekkinen on päättänyt lopettaa lehden päätoimittajan tehtävät. Uusia ehdokkaita päätoimittajaksi ei toistaiseksi ole. Etsitään lehdelle uutta päätoimittajaa mahdollisuuksien mukaan.

1. Junioriavoimet

* Liitto järjestää junioriavoimet 26 - 27.5. Kilpailuun yritetään saada aikaisempaa enemmän osallistujia ulkomailta.
* Alustavasti kisapaikkana on Kisakallio tai Ruskeasuo. Kisakallion tilanne selviää heidän kanssa käytyjen keskusteluiden jälkeen.
* Perustetaan kisalle oma työryhmä

1. Toimiston muutto

* Pöytätennisliiton toimisto muuttaa yhdessä n. 50 muun lajiliiton kanssa Pasilasta Pitäjänmäelle osoitteeseen Valimotie 10.
* Pöytätennisliitto menee yhteiseen avokonttoriin muiden mailapelien (sulkapallo, Squash,Tennis) kanssa.
* Muutosta ja uusituista toimistotiloista tulee liitolle joitakin kustannuksia, mutta tehokkaamman neliöiden käytön kautta vuokrakustannukset tippuvat.
* Uuteen toimistoon tulee mailapelien käyttöön yhteinen neuvottelutila

1. Muut asiat

* Mailapelikoordinaattori Maria Hokkanen on saanut uuden työtehtävän ja hän lopettaa työnsä mailapeliliittojen yhteisenä koordinaattorina helmikuun lopussa. Nykyistä hankekautta on jäljellä toukokuun loppuun. Mailapeliliitot ovat hakeneet hankkeelle jatkoa, johon tulee päätös arviolta helmi-maaliskuussa. Mikäli hankkeelle myönnetään jatkokausi Opetusministeriöstä, mailapelikoordinaattoriksi palkataan uusi henkilö.
* Liiton 80v-juhlat järjestetään 27.10.2018 Helsingissä Hotelli Presidentin tiloissa.

1. Seuraavat kokoukset

* 8.3 ja 3.5

1. Kokouksen päättäminen

* Kokous päättyi 19:28